stanford-oval/wikipedia huggingface dataset:
Crookesin radiometri

Crookesin radiometri
Crookesin radiometri on eräs radiometrien-tyyppi. Sitä käytetään nykyisin lähinnä demonstraatioihin. Sen kehitti 1873 kemisti William Crookes.
Radiometrissa on lasisessa tyhjiöastiassa roottori, johon on kiinnitetty tyypillisesti neljä metallilevyä, joiden toinen puoli on tumma ja toinen kirkas. Kun valo osuu pintoihin, näyttää siltä että se työntää tummia pintoja, jolloin roottori lähtee pyörimään.
Crookes selitti tämän siten että valon säteilypaine aiheuttaa voiman tummiin pintoihin.
James Clerk Maxwell oli tarkastamassa Crookesin julkaisua aiheesta ja hyväksyi selityksen, joka näytti vahvistavan hänen oman sähkömagnetismin teoriansa.
Selityksessä on kuitenkin ongelma: tumman pinnan pitäisi absorboida säteily, ja kirkkaan heijastaa se, jolloin kirkas pinta saisi kaksinkertaisen impulssin, ja laitteen pitäisi pyöriä toiseen suuntaan.
Toisena selityksenä annettiin että tumma pinta kuumenisi absorboidessaan säteilyä, ja vähäinenkin kaasunpaineen lisäys saisi laitteen pyörimään.
Maxwell analysoi tarkoin tätä selitystä, pyrkien välttämään uuden virheen tekemisen, ja havaitsi sen vääräksi.
Lisäksi havaittiin että korkeamman tyhjiön luominen vähensi pintoihin vaikuttavaa voimaa ja lopulta pysäytti laitteen kokonaan. Tämä karsi pois selityksen valosähköisestä ilmiöstä laitteen toiminnan aiheuttajana.
Lopulta Osborne Reynolds selitti ilmiön  1879 Royal Societylle jättämässään julkaisussa.
Reynoldsin selityksessä kaasu kulkeutuu kylmältä puolelta lämpimälle aiheuttaen paine-eron, joka aiheuttaa voiman levyihin.
Maxwell teki ongelmasta yksityiskohtaisen matemaattisen tarkastelun, joka julkaistiin otsikolla "On stresses in rarefied gases arising from inequalities of temperature" vuonna 1879 vähän ennen Maxwellin kuolemaa.
Aiheesta muualla

Kuvia tai muita tiedostoja aiheesta Crookesin radiometri Wikimedia Commonsissa
Chanián arkeologinen museo

| Chanián arkeologinen museo Αρχαιολογικό Μουσείο Χανίων |
| --- | --- |
 Chanián arkeologinen museo.
Tyyppi:  arkeologinen museo
Sijainti:  Chálidon 28, Chaniá, Kreeta, Kreikka
Perustettu:  1962
Koordinaatit:  35°30′56″N, 24°1′3″E
 fiChanián arkeologinen museo 
   
Chanián arkeologinen museo (kreik. Αρχαιολογικό Μουσείο Χανίων, Archaiologikó Mouseío Chaníon) on arkeologinen museo Chanián kaupungissa Kreetan saarella Kreikassa. Se sijaitsee Chanián vanhassakaupungissa Chálidon-kadulla lähellä kaupungin katedraalikirkkoa Neitsyt Marian temppeliintuomisen katedraalia. Museo on perustettu vuonna 1962.
Museo esittelee Chanián alueyksikön alueelta löydettyä arkeologista aineistoa pääosin esihistorialliselta ja antiikin ajalta. Museo on toiminut useissa rakennuksissa. Vuodesta 1963 sen käytössä on ollut entinen Pyhän Franciscuksen kirkko, joka oli venetsialaisvallan aikana fransiskaanimunkkien käytössä. Rakennus on ollut olemassa viimeistään vuonna 1595. Osmanivallan aikana se oli moskeijana ja 1900-luvun alkupuolella elokuvateatterina. Vuonna 2000 museoon liitettiin Mitsotákis-suvun laaja kokoelma.
Kokoelmat

Museon kokoelmiin kuuluu löytöjä neoliittiselta kaudelta, minolaiselta kaudelta, antiikin ajalta geometriselta kaudelta roomalaiselle kaudelle sekä bysanttilaiselta ajalta. Museossa on esillä muun muassa veistoksia, keramiikkaa, sinettikiviä, metallitöitä, lasiesineitä, koruja, rahoja ja piirtokirjoituksia, mukaan lukien lineaari-A- ja lineaari-B-tauluja. Suuren salin lattialla on esillä roomalaisella ajalla tehtyjä lattiamosaiikkeja 100–200-luvuilta jaa. Chanián eli minolaisen ja antiikin ajan Kydonian lisäksi esineitä on muun muassa seuraavista muinaisista kaupungeista: Aptera, Elyros, Hydramia, Hyrtakina, Lappa, Lissos, Polyrrhenia, Oaksos ja Syia.
Museon sisätiloja ja lattiamosaiikkeja.
Linnunmuotoinen minolainen astia noin ajalta 3000–2300 eaa.
Myöhäisminolainen sarkofagi Arménoin hautausmaalta noin ajalta 1400–1200 eaa.
Leluja geometrisen kauden haudasta noin 700-luvulta eaa.
Dionysos ja Ariadne roomalaisen ajan lattiamosaiikissa. Chaniá, 200-luku.
Aiheesta muualla

Kuvia tai muita tiedostoja aiheesta Chanián arkeologinen museo Wikimedia Commonsissa
Crookin piirikunta (Oregon)

Crookin piirikunta (engl. Crook County) on Yhdysvaltojen Oregonin osavaltiossa sijaitseva piirikunta. Sen väkiluku oli 24 404 vuonna 2019. Piirikunnan hallintokeskus on Prinevillen kaupunki. Piirikunta on perustettu 24. lokakuuta 1882.
Aiheesta muualla

Kuvia tai muita tiedostoja aiheesta Crookin piirikunta (Oregon) Wikimedia Commonsissa
Compassion International

| Compassion International |
| --- | --- |
 Compassion Internationalin tunnus.
Perustettu:  1952
Perustaja:  Everett Swanson
Toimiala:  kehitysyhteistyö
Päämaja:  Colorado Springs, Colorado
Toiminta-alue:  25 maata
Puheenjohtaja:  Santiago Mellado
Aiheesta muualla
Sivusto
Infobox OKNimi-testi OK: 
Compassion International vuonna 1952 perustettu kristillinen kehitysyhteistyöjärjestö. Compassionin toiminta keskittyy kummilapsitoimintaan. Compassion toimii 25 maassa ja yhteistyössä yli 8000 kirkon kanssa. Compassion toimii erityisesti köyhyyden kierteen katkaisemisen eteen. Järjestön avun piirissä on yli 2 miljoonaa ihmistä.
Compassionin perustaja on yhdysvaltalainen Everett Swanson. Järjestö sai alkunsa Swansonin halusta auttaa 35 Korean sodan orpolasta.
Toiminta

Compassion International tekee työtä paikallisten kirkkojen kautta tarjotakseen kehitysohjelmia lapsille. Compassionin tavoitteena on nostaa lapsia ylös taloudellisesta, fyysisestä, sosiaalisesta ja hengellisestä köyhyydestä. Compassion International pyrkii kasvattamaan vastuullisia ja krisitittyjä aikuisia. Compassion International kertoo puhuvansa köyhien lasten puolesta, esimerkiksi tiedottamalla, motivoimalla ja antamalla työkaluja lasten puolustajina toimimiseen.
Leicester Square

Leicester Square
Leicester Square on aukio Lontoon West Endin alueella, Westminsterin kaupunginosassa. Aukiolla on puisto, jossa on muun muassa Charles Chaplinin kulkurihahmon, Harry Potterin, Maija Poppasen ja Karhuherra Paddingtonin patsaat.
Leicester Squaren ympäristö on Lontoon merkittävimpiä viihteen ja kulttuurin keskittymiä. Lähistöllä on useita taidegallerioita, teattereita, elokuvateattereita sekä ravintoloita ja kahviloita.
Chanián kansainvälinen lentoasema

Chanián kansainvälinen lentoasema ”Ioánnis Daskalogiánnis” (kreik. Διεθνής Αερολιμένας Χανίων «Ιωάννης Δασκαλογιάννης», Diethnís Aeroliménas Chaníon «Ioánnis Daskalogiánnis», IATA: CHQ, ICAO: LGSA, YPA: ΚΑΧΝΔ) on kansainvälinen lentoasema Chanián kaupungin lähellä Kreetan saarella Kreikassa. Se sijaitsee Akrotírin niemellä noin 15 kilometriä kaupungista itään.
Chanián lentoaseman terminaalia sisältä.
Lentoasema on yksi saaren kolmesta päälentoasemasta. Se on alun perin Kreikan ilmavoimien Soúdan tukikohta, ja toimii tässä käytössä edelleen. Matkustajalennot lentoasemalle aloitettiin vuonna 1959. Terminaalirakennus rakennettiin vuonna 1967 ja uusittiin vuonna 1996. Vuonna 1974 lentoasemalle alettiin lentää myös kansainvälisiä lentoja. Vuodesta 2000 lentoasema on omistettu Kreetan kansannousua johtaneelle Ioánnis Daskalogiánnikselle. Lentoasemalla on yksi kiitotie, jonka pituus on 3 347 metriä. Vuonna 2014 lentoasemaa käytti noin 2,1 miljoonaa matkustajaa. Sotilastukikohdasta johtuen valokuvaus lentoasemalla on kielletty.
Aegean Airlines ja Olympic Air lentävät lentoasemalle säännöllisiä lentoja muun muassa Ateenasta. Lukuisat ulkomaiset yhtiöt, myös muun muassa Finnair, lentävät lentoasemalle suoria reitti- tai tilauslentoja turistikaudella. Lentoasemalta on taksi- ja linja-autoyhteydet Chanián kaupunkiin, ja sieltä voi vuokrata myös autoja. Monet lomakohteet, kuten Plataniás, Agía Marína ja Káto Stalós sijaitsevat noin 14–25 kilometrin päässä lentoasemasta.
Lentoyhtiöt ja kohteet

Chaniáan lentävät seuraavat yhtiöt:
| Lentoyhtiö | Kohteet |
| --- | --- |
Aegean Airlines: Ateena, Thessaloniki
Austrian Airlines: Kausittainen: Graz, Linz, Wien
British Airways: Kausittainen: Lontoo-Heathrow
Brussels Airlines: Kausittainen: Bryssel
Condor: Kausittainen: Düsseldorf, Frankfurt, München, Stuttgart
Corendon Airlines Europe: Kausittainen: Billund, Kööpenhamina, Helsinki, Kuopio, Oulu, Riika, Savonlinna, Tukholma-Arlanda
Easyjet: Kausittainen: Lontoo-Gatwick, Lyon, Nizza
Ellinair: Kausittainen: Ateena, Moskova-Šeremetjevo, Thessaloniki
Edelweiss Air: Kausittainen: Zürich
Eurowings: Kausittainen: Düsseldorf, Hannover, München, Stuttgart
Finnair: Kausittainen: Helsinki
Jet2.com: Kausittainen: Birmingham, Leeds, Lontoo-Stansted, Manchester
Lauda: Kausittainen: Wien
LOT Polish Airlines: Kausittainen: Varsova
Luxair: Kausittainen: Luxemburg
Neos: Kausittainen: Milano-Malpensa
Norwegian Air Shuttle: Kausittainen: Bergen, Kööpenhamina, Göteborg, Helsinki, Lontoo-Gatwick, Oslo
Ryanair: Páfos, Thessaloniki Kausittainen: Milano-Bergamo, Birmingham, Bristol, Charleroi, Bukarest, Dublin, East Midlands, Frankfurt-Hahn, Krakova, Leeds, Lontoo-Stansted, Manchester, Memmingen, Napoli, Pisa, Sofia, Vilna, Varsova, Weeze, Wrocław
Scandinavian Airlines: Kausittainen: Kööpenhamina, Oslo, Tukholma-Arlanda
Sky Express: Ateena
Smartwings: Kausittainen: Praha
Smartwings Poland: Kausittainen: Gdańsk, Katowice, Krakova, Poznań, Varsova, Wrocław
Transavia: Kausittainen: Amsterdam, Pariisi-Orly
TUI Airways: Kausittainen: Birmingham, Bristol, Lontoo-Gatwick, Manchester
TUIfly Belgium: Kausittainen: Bryssel, Oostende
TUIfly Netherlands: Kausittainen: Amsterdam
Aiheesta muualla

Kuvia tai muita tiedostoja aiheesta Chanián kansainvälinen lentoasema Wikimedia Commonsissa
Kreikan lentoasemat ja lentokentät
| --- | --- |
Kansainväliset lentoasemat:  Alexandroúpolin kansainvälinen lentoasema · Ateenan kansainvälinen lentoasema · Chanián kansainvälinen lentoasema · Iraklionin kansainvälinen lentoasema · Kalamátan kansainvälinen lentoasema · Kaválan kansainvälinen lentoasema · Kefalonián kansainvälinen lentoasema · Korfun kansainvälinen lentoasema · Kosin kansainvälinen lentoasema · Límnoksen kansainvälinen lentoasema · Mytilínin kansainvälinen lentoasema · Ródoksen kansainvälinen lentoasema · Sámoksen kansainvälinen lentoasema · Thessalonikin kansainvälinen lentoasema · Zákynthoksen kansainvälinen lentoasema
Kansalliset lentoasemat:  Áktion lentoasema · Áraxoksen lentoasema · Astypálaian lentoasema · Chíoksen lentoasema · Ikarían lentoasema · Ioánninan lentoasema · Kálymnoksen lentoasema · Kárpathoksen lentoasema · Kastorián lentoasema · Kozánin lentoasema · Kytheran lentoasema · Mégaran lentoasema · Míloksen lentoasema · Mýkonoksen lentoasema · Náxoksen lentoasema · Néa Anchíaloksen lentoasema · Pároksen lentoasema · Santorínin lentoasema · Skiáthoksen lentoasema · Skýroksen lentoasema · Sýroksen lentoasema
Kunnalliset lentoasemat:  Kásoksen lentoasema · Kastelórizon lentoasema · Léroksen lentoasema · Siteían lentoasema
Entiset lentoasemat ja lentokentät:  Agrínion lentoasema · Andravídan lentoasema · Ellinikón kansainvälinen lentoasema · Epitálion lentoasema · Kastéllin lentoasema · Portochélin lentokenttä · Spártin lentoasema · Tríodoksen lentokenttä
Sotilas- lentokentät:  Agrínion sotilaslentokenttä · Alexándreian sotilaslentokenttä · Amygdaleónaksen sotilaslentokenttä · Andravídan sotilaslentokenttä · Dekéleian sotilaslentokenttä · Elefsínan sotilaslentokenttä · Lamían sotilaslentokenttä · Lárisan sotilaslentokenttä · Marathónaksen sotilaslentokenttä · Maritsán sotilaslentokenttä · Sédeksen sotilaslentokenttä · Stefanovíkeion sotilaslentokenttä · Tanágran sotilaslentokenttä · Trípolin sotilaslentokenttä · Tympákin sotilaslentokenttä
Chanián kansainvälinen lentoasema satelliittikuvassa.
Chanian lentoaseman taksitolppa.
Lakou Mizik

Lakou Mizik on haitilainen perinnemusiikin yhtye. Steeve Valcourt aloitti sen toiminnan muusikkotovereineen Haitin vuoden 2010 maanjärjestyksen jälkeen kodittomille järjestetyillä ulkoilmakonserteilla. Lakou Mizikin kappaleissa käytetään sekä ranskan kieltä että Haitin kreolia.
Lakou Mizik laajeni kansainvälisen seurannan saavuttaneeksi, taustoiltaan monipuolisten ja eri sukupolviin kuuluvien muusikoiden hankkeeksi. Yhtye on myös eri tyylilajien rajoja ylittävä. Yhtyeen esikoisalbumina julkaistiin Wa Di Yo.
Columbine Valley

| Columbine Valley |
| --- | --- |
 Columbine Valleyn kunnantalo

 Koordinaatit: 39°35′58″N, 105°01′51″W 
Valtio:  Yhdysvallat
Osavaltio:   Colorado
Piirikunta:  Arapahoe
Pinta-ala:  
 – Kokonaispinta-ala:  2,69 km²
 – Josta vettä:  0,04 km² 
Korkeus:  1 629 m
Väkiluku (2010):  1 256
 – Väestötiheys:  529,89 as./km²
Aikavyöhyke:  UTC-7 (kesäaika UTC-6)
 
 columbinevalley.org 
Infobox OKVirheellinen NIMI-arvo: 
Columbine Valley on kunta (statutory town) Arapahoen piirikunnassa Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 1 256. Kunta perustettiin 2. heinäkuuta 1959 ja kuuluu Denverin metropolialueeseen.
Väestö

Kunnan asukkaista 96,7 prosenttia on valkoisia, 0,944 prosenttia latinalaisamerikkalaisia, 0,858 prosenttia aasialaisia ja 0,687 prosenttia afroamerikkalaisia. 99,7 prosenttia asukkaista on Yhdysvaltain kansalaisia. Kunnan väestön keski-ikä on 55,5 vuotta.
Aiheesta muualla

Kuvia tai muita tiedostoja aiheesta Columbine Valley Wikimedia Commonsissa
Kunnan kotisivut
Charly Mottet

| Charly Mottet |
| --- | --- |

Henkilötiedot
Syntynyt: 16. joulukuuta 1962 (ikä 61)
Kansalaisuus:   Ranska
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1983–1985 1986–1988 1989–1992 1993–1994:  Renault Systeme U RMO Novemail
Suurimmat voitot
 Lombardian ympäriajo 1988  Tour de Romandie 1990 Züri-Metzgete 1990 Dauphiné Libéré 1987, 1989, 1992 Ranskan ympäriajo, 3 etappia Espanjan ympäriajo, 2 etappia Italian ympäriajo, etappi 
 Tiedot päivitetty: 6. joulukuuta 2007 
Charly Mottet (s. 16. joulukuuta 1962 Valence) on entinen ranskalainen maantiepyöräilijä, joka kilpaili ammattilaisena vuosina 1983–1994.
Mottet voitti Lombardian ympäriajon vuonna 1988, Tour de Romandien ja Züri-Metzgeten 1990 sekä Dauphiné Libérén kaikkiaan kolme kertaa. Hän sijoittui toiseksi ammattilaisten maantieajon MM-kilpailussa Colorado Springsissä vuonna 1986 Moreno Argentinin jälkeen. Ranskan ympäriajossa Mottet sijoittui parhaimmillaan neljänneksi vuosina 1987 ja 1991 sekä Italian ympäriajossa toiseksi 1990. Hän voitti etappeja kaikissa kolmessa suuressa ympäriajossa.
Cyril Mardall

Vuonna 1958 valmistunut Lontoon suomalainen merimieskirkko.
Cyril Mardall (tai Cyril Sjöström Mardall, alkujaan Cyril Leonard Sjöström tai Lennart Cyril Sjöström, 21. marraskuuta 1909 Helsinki – 1. kesäkuuta 1994 Englanti) oli suomalaissyntyinen brittiläinen modernistisen tyylin arkkitehti. Suomessa hänet tunnetaan parhaiten vuonna 1958 valmistuneesta Lontoon suomalaisesta merimieskirkosta, jonka ensimmäisiä versioita hän suunnitteli jo ennen toista maailmansotaa. Mardall suunnitteli uransa aikana kymmeniä kouluja ja oppilaitoksia, muun muassa Warwickin yliopiston rakennuksia.  Myös Lontoon Southwarkin kirjasto on hänen piirtämänsä. Vielä eläkevuosinaankin 1970-luvun keskivaiheilta alkaen hän suunnitteli rakennuksia Irlantiin ja Karibian alueelle yhdessä vaimonsa June Parkin kanssa.
Elämä ja ura

Cyril Sjöström syntyi Helsingissä arkkitehti Einar Sjöströmin ja englantilaisen oopperalaulaja Phyllis Eleanor o.s. Mardallin pojaksi. Hän opiskeli Helsingin Nya Svenska Läroverketissä ja muutti isänsä kuoltua äitinsä mukana Lontooseen 1920-luvun keskivaiheilla. Siellä hän opiskeli arkkitehtuuria Northern Polytechnic- ja Architectural Association School -oppilaitoksissa. Hän jäi asumaan Englantiin, alkoi käyttää sukunimenään äitinsä tyttönimeä Mardall ja sai Britannian kansalaisuuden 1928.
1930-luvulla Mardall opetti arkkitehtuuria Lontoossa ja osallistui Suomessa Olympiastadionin suunnittelukilpailuun Ole Gripenbergin toimistossa, jonka ehdotus sai toisen palkinnon. 1950-luvun lopulla Mardall avusti amerikansuomalaista arkkitehtia Eero Saarista Yhdysvaltojen Lontoon-suurlähetystön rakennusvaiheessa. Myöhemmin hän toimi aktiivisesti Suomen ja Britannian välisten kulttuuriyhteyksien edistäjänä.
Vuonna 1944 Mardall perusti arkkitehtuuritoimiston yhdessä F. R. S. Yorken ja Eugene Rosenbergin kanssa. Yorke, Rosenberg & Mardall -toimistoja perustettiin Lontoon jälkeen muun muassa Hongkongiin, Singaporeen, Nigeriaan, Egyptin Kairoon ja Australian Sydneyyn. Mardall jäi yrityksestä eläkkeelle 1975.
Aiheesta muualla

Jane Mardall muistelee miestään ja omaa uraansa[vanhentunut linkki], audio 31 min, 2001 (englanniksi)
DJ Project

DJ Project esiintymässä Timişoarassa 9. toukokuuta 2010.
DJ Project on romanialainen dancemusiikkia soittava kokoonpano, jonka perustajiin kuuluvat tuottajat Gino Manzotti (Handke Giuseppe) ja DJ Maxx (Ovidiu Florea) sekä laulaja Elena Baltagan. Yhtye perustettiin Timişoarassa vuonna 2000 ja he julkaisivat ensimmäisen albuminsa, Experiencen vuonna 2001.
Vuoden 2006 MTV Europe Music Awardsissa yhtye palkittiin kategoriassa "Paras romanialainen esittäjä".
Vuosina 2006 ja 2007 yhtye on saavuttanut palkinnon MTV Romania Awardsissa kategoriassa "Paras tanssiryhmä".
Kesäkuun 2007 lopulla he julkaisivat kuudennen, Două Anotimpuri-studioalbuminsa.
Alkuvuodesta 2008 Robbins Entertainment levitti sanomaa DJ Projectista Yhdysvaltoihin julkaisemalla siellä yhtyeen ensimmäisen yhdysvaltain julkaisun, Before I Sleepin. Albumia markkinoidaan siellä nimen "Elena" alaisena kuten Englannissa. Se julkaistiin ITunesissa 18. maaliskuuta 2008 ja se tuli saataville CD-formaattina 1. huhtikuuta 2008.
Vuonna 2009 Elena Baltagan (nykyisin tunnetaan nimellä Ellie White) jätti yhtyeen soolouran takia. Gino ja Maxx löysivät lopulta uuden paikkansa Giuliassa (entisessä Candyssä).
Diskografia

Albumit
Experience (2001)
Spune-mi tot ce vrei (2002)
Lumea ta (2004)
Şoapte (2005)
Povestea mea (2006)
Două Anotimpuri (2007)
DJ Project & Friends - In the club (2009)
Singlet
Te chem (2002)
Spune-mi tot ce vrei (2002)
Lumea ta (2004)
Printre vise (2004)
Privirea ta (2005)
Soapte (2005)
Inca o noapte (2006)
Esti tot ce am (2006)
Before I Sleep (2007)
Doua anotimpuri (2007)
Lacrimi de inger (2007)
Prima noapte (ft. Giulia) (2008)
Departe de noi (2008)
Hotel (2009)
Over and over again (ft. Deepside Deejays) (2009)
Miracle Love (2009)
Nu (ft. Giulia) (2009)
Regrete (ft. Giulia) (2010)
Mi-e Dor De Noi (2011)
Crazy In Love (ft. Giulia) (2012)
Bun Ramas (ft. Adela) (2012)
Fara Tine (ft. Adela) (2013)
Suflet vândut (ft. Adela) (2014)
Ochii care nu se văd (ft. Xenia Costinar) (2016)
Duminică (ft. Elena Gheorghe) (2017)
Canned Heat (albumi)

| Canned Heat Canned Heat |
| --- | --- | --- |

Studioalbumin tiedot
 Äänitetty : 1967
 Julkaistu: heinäkuussa 1967
 Formaatti: LP
 Tuottaja(t): Cal Carter
 Tyylilaji: bluesrock
 Kesto: 43.45
 Levy-yhtiö: Liberty Records
Canned Heatin muut julkaisut
|   | Canned Heat 1967 | Boogie with Canned Heat 1968 |
Canned Heat on bluesrock-yhtye Canned Heatin esikoisalbumi vuodelta 1967. Vuonna 1972 Sunset Records julkaisi levyn nimellä Rollin’ and Tumblin’ (tunnus SLS 50321).
Kappaleet > A-puoli

Rollin’ and Tumblin’ – 3.11 (säv. Muddy Waters)
Bullfrog Blues – 2.20 (säv. Canned Heat)
Evil Is Going Down – 2.24 (säv. Willie Dixon)
Goin’ Down Slow – 3.48 (säv. James Oden)
Catfish Blues – 6.48 (säv. Robert Petway)
Kappaleet > B-puoli

Dust My Broom – 3.18 (säv. Robert Johnson, Elmore James)
Help Me – 3.12 (säv. Sonny Boy Williamson II)
Big Road Blues – 3.15 (säv. Tommy Johnson)
The Story of My Live – 3.43 (säv. Guitar Slim)
The Road Song – 3.16 (säv. Floyd Jones)
Rich Woman – 3.04 (säv. Dorothy LaBostrie, McKinley Millet)
Kokoonpano

Bob Hite – laulu
Alan Wilson – komppi- ja slidekitara, laulu, huuliharppu
Henry Vestine – soolokitara
Larry Taylor – basso
Frank Cook – rummut
Kokoonpano > Sessiomuusikko

Ray Johnson – piano
Arviot

Allmusic:
DJ Satomi

| Simone Bocchino> Henkilötiedot.Muusikko |
| --- | --- |
Taiteilijanimi:  DJ Satomi Satomi Simone Bocchino
Laulukielet:  englanti
Aktiivisena:  1997 –
Tyylilajit:  dance eurodance
Levy-yhtiöt:  Ipnotika Records Sunflower Records Digital Sun Music Master.TV
  [ Muokkaa Wikidatassa ] [ ohje ]  
DJ Satomi (oik. Simone Bocchino) on suosittu italialainen elektronisen musiikin tuottaja sekä miksaaja kaikkialla Euroopassa. Satomin single "Castles In The Sky" oli listaykkönen sekä Italiassa että Espanjansa. Muut tunnetut singlet ovat "Waves" sekä "Nuclear Sun".[lähde? ]
Singlet

Castles in the Sky
Waves
Nuclear Sun
Wonderland
Fantasy
Superstar[lähde? ]
Chinatown (Los Angeles)

| Chinatown |
| --- | --- |

Kaupunki:  Los Angeles
Koordinaatit:  34°03′47″N, 118°14′17″W
Pinta-ala:  1,05 km²
Väkiluku:  20 913
Lähialueet:  Boyle Heights, Keskusta, Cypress Park, Elysian Valley, Koreatown, Lincoln Heights, Mount Washington, Pico-Union, Silver Lake, Westlake
 fiChinatown 
Chinatown on Los Angelesin kiinalainen kaupunginosa. Vuoden 2010 väestönlaskennassa kaupunginosassa asui 20 913 asukasta.
Arkkitehtuuri ja katukuva

Chinatownin monet rakennukset ovat kiinalaistyylisiä ja kaduilla roikkuu usein kiinalaisia lyhtyjä. Myös pieniä temppeliä jäljitteleviä rakennuksia löytyy.
Monissa kadulla olevissa penkeissä ja talojen seinissä on kiinalaistyylistä kuviointia. Katukylteissä Chinatownissa lukee teksti englannin lisäksi myös kiinaksi.
Chinatownin kävelykatualueella North Broadwayn, Gin Ling Wayn ja Sun Mun Wayn risteämiskohdassa sijaitsee keskusaukio Chinatown Central Plaza.
Kaupat ovat yleisesti auki klo 10.00 -18.00.
Nähtävyydet

Thien Hau -temppeli
Sun Yat-sen -patsas
Chinatown Central Plaza -Chinatownin keskusaukio
Chinatownissa on paljon ravintoloita, kauppoja ja taidegallerioita.
Liikenneyhteydet

Lähellä Chinatownin keskusaukiota West College Streetillä on Los Angelesin metron kultaisen linjan asema.
Historia

Kaupungissa on ollut kiinalaisia jo vuodesta 1852 ja pysyvästi he muuttivat alueelle 1857. Ensimmäinen pysyvä kiinalaiskortteli syntyi 1870 mennessä. Monet sen ensimmäisistä asukkaista olivat vaatteiden pyykkäreitä, viljelijöitä, teiden rakentajia ja karjatalouden ammattilaisia. Rasismista huolimatta kiinalaiset immigrantit pystyivät pitämään johtavan markkina-aseman vaatteiden pesussa ja maataloudessa. Syrjintä esti heiltä kansalaisuuden ja maan omistamisen, josta koitui heille ongelmia
Vanhaa chinatownia yleisesti vältettiin, sillä Los Angelesin korruptoituneen johdon myötä sinne oli pesiytynyt uhkapelipaikkoja ja oopiumluolia. Talot olivat huonossa kunnossa, kun maan omistajat eivät niistä huolehtineet ja chinatownin asukkaat eivät niitä voineet rasismin vuoksi omistaa. Kaupunki ei päällystänyt alueen teitä. Alueen ostanut Southern Pacific -junayhtiö alkoi rakentamaan alueelle tehtaita ja varastoja.
Los Angeles Chinatown Project Association -nimellä perustettu yhdistys alkoi kerätä varoja uuden kiinalaiskorttelin rakentamista varten vuonna 1937. Maan omistaminen ei ollut mahdollista ilman koko rahamäärän maksamista kerralla, joten chinatownin asukkaat keräsivät 100 000 dollaria ilman pankkien tai rahoituslaitosten apua. Uudet talot suunniteltiin muistuttamaan perinteistä kiinalaista arkkitehtuuria enemmän summittain kuin tarkasti. Alueen arvo nousi 750 000 dollariin jo vuoden 1941 loppuun mennessä.
Los Angelesin uusi kiinalaiskortteli perustettiin virallisesti vuonna 1938, kun Kalifornian kuvernööri julisti uuden chinatownin avatuksi juhlallisuuksissa. Y.C. Hong rakennutti kiinalaiskortteliin tunnusomaisen Broadway Gate -portin äitinsä kunniaksi. Alueelle myös rakennettiin toivomuskaivo sekä vuonna 1941 viisikerroksinen pagodi. Toisen maailmansodan aikaan Los Angelesissa oli kolme kiinalaiskorttelia: Old Chinatown, New Chinatown ja China City.
Aiheesta muualla

http://chinatownla.com/ Kaupunginosan omat nettisivut
Chinatownia.
Chinatownin joissain katukylteissä lukee kadun nimi myös kiinaksi.